b'\n_START_ARTICLE_\nKari Hautala\n_START_SECTION_\nSeurajoukkueet\n_START_PARAGRAPH_\nTorpan Poikien kasvatti Hautala debytoi kasvattajaseuransa edustusjoukkueessa kaudella 1990\xe2\x80\x931991. Pisteiden valossa h\xc3\xa4nen paras kautensa koko kausi mukaan lukien oli kausi 1996\xe2\x80\x931997, jolloin h\xc3\xa4n teki 6,8 pistett\xc3\xa4 ottelua kohden. Hautala valittiin miesten SM-sarjassa kausina 1993\xe2\x80\x931994 ja 1997\xe2\x80\x931998 parhaaksi kuudenneksi pelaajaksi ja j\xc3\xa4lkimm\xc3\xa4isell\xc3\xa4 kaudella my\xc3\xb6s vuoden puolustuspelaajaksi. Vuosina 1996\xe2\x80\x931999, kolmen kauden ajan, h\xc3\xa4n pelasi ToPossa my\xc3\xb6s kansainv\xc3\xa4list\xc3\xa4 EuroCupia. Er\xc3\xa4s Hautalan koripalloilijanuran huippuhetkist\xc3\xa4 koitti Saporta Cupin pudotuspelien ensimm\xc3\xa4isell\xc3\xa4 kierroksella vuonna 1998, kun h\xc3\xa4n puolusti menestyksekk\xc3\xa4sti ranskalaisen Le Mansin NBA:ssa muutaman kauden pelannutta Keith Jenningsi\xc3\xa4. Hautala lopetti p\xc3\xa4\xc3\xa4sarjauransa vain 26-vuotiaana vuonna 1999.\n_START_SECTION_\nMaajoukkue\n_START_PARAGRAPH_\nHautala pelasi A-poikien (U18-) maajoukkueessa 28 ottelua 8,6 pisteen ottelukohtaisella keskiarvolla ja 22-vuotiaiden maajoukkueessa 26 ottelua 5,2 pisteen keskiarvolla. Alle 18-vuotiaiden ik\xc3\xa4luokassa h\xc3\xa4n saavutti vuonna 1991 PM-pronssia ja sijoittui ik\xc3\xa4luokan EM-kilpailuissa vuonna 1992 kahdeksanneksi. U22-ik\xc3\xa4luokassa h\xc3\xa4n sijoittui vuoden 1994 EM-kilpailuissa kymmenenneksi._NEWLINE_Suomen miesten maajoukkueessa Hautala pelasi vuosina 1997\xe2\x80\x931998 15 maaottelua 3,9 pisteen keskiarvolla. H\xc3\xa4n teki miesten maajoukkue-uran piste-enn\xc3\xa4tyksens\xc3\xa4, 13 pistett\xc3\xa4, toukokuussa 1997 EM-karsintaottelussa Walesia vastaan.\n_START_SECTION_\nUrheilu-uran j\xc3\xa4lkeen\n_START_PARAGRAPH_\nHautala kuoli syd\xc3\xa4ninfarktiin vain 43-vuotiaana 5. hein\xc3\xa4kuuta 2016.'